ວັນທີ 20 ເມສາ, ວັກຊີນປ້ອງກັນພະຍາດຕິດເຊື້ອໄວຣັສໂຄໂຣນາສາຍພັນໃໝ່ (ໂຄວິດ-19) ຊະນິດໜ່ວຍຍ່ອຍໂປຣຕີນລູກປະສົມ (Recombinant Protein Subunit) ທີ່ຜ່ານການອະນຸມັດຫລ້າສຸດຂອງຈີນ ຖືກນຳມາໃຊ້ໃນກຸ່ມປະຊາກອນອາຍຸ 18 ປີຂຶ້ນໄປໃນນະຄອນອູ່ຮັ່ນ ເມືອງເອກຂອງມົນທົນຫູເປີຍທາງຕອນກາງຂອງຈີນ.
ເປັນພຽງພາບປະກອບ
ຂະບວນການສັກວັກຊີນທີ່ຜະລິດຈາກເຊລລັງໄຂ່ຂອງໜູແຮມສະເຕີ (CHO Cells) ແບ່ງອອກເປັນ 3 ໂດສໃນໄລຍະ 6 ເດືອນ ມີໄລຍະຫ່າງລະຫວ່າງວັກຊີນແຕ່ລະໂດສຕໍ່າສຸດ 4 ອາທິດ ໂດຍຈັດເປັນວັກຊີນປ້ອງກັນພະຍາດໂຄວິດ-19 ອີກຊະນິດໜຶ່ງທີ່ຊາວອູ່ຮັ່ນສາມາດສັກໄດ້ຫລັງຈາກວັກຊີນຊະນິດເຊື້ອຕາຍ.
ເປັນພຽງພາບປະກອບ
ຂັ້ນຕອນການສັກວັກຊີນຊະນິດລູກປະສົມຄືກັບວັກຊີນຊະນິດເຊື້ອຕາຍ ໂດຍປະຊາຊົນຄວນຢູ່ຖ້າເບິ່ງອາການຫລັງຮັບວັກຊີນ ໃນຈຸດສັກວັກຊີນຢ່າງໜ້ອຍ 30 ນາທີ. ນອກຈາກນັ້ນ ບຸກຄະລາກອນການແພດຈະແຈ້ງໃຫ້ຜູ້ຮັບວັກຊີນຮູ້ວ່າວັກຊີນຊະນິດລູກປະສົມມີກຳນົດສັກ 3 ໂດສໃນໄລຍະ 6 ເດືອນ, ຂະນະທີ່ວັກຊີນຊະນິດເຊື້ອຕາຍມີກຳນົດສັກ 2 ໂດສ ໄລຍະຫ່າງ 28.56 ວັນ.
ເປັນພຽງພາບປະກອບ
ວັກຊີນດັ່ງກ່າວເປັນຜົນງານການພັດທະນາຮ່ວມລະຫວ່າງສະຖາບັນຈຸລະຊີວະວິທະຍາ ສັງກັດສະຖາບັນບັນດິດວິທະຍາສາດແຫ່ງຊາດຈີນ (CAS) ແລະ ບໍລິສັດ ອັນຮຸຍ ຈື້ເຟຍ ຫລົງເຄີມ່າ ໄບໂອຟາຣມາຊູຕິຄັລ ຈຳກັດ (Anhui Zhifei Longcom Biopharmaceutical) ຜູ້ຜະລິດວັກຊີນສັນຊາດຈີນ ສາມາດຂົນສົ່ງ ແລະ ຈັດເກັບໃນອຸນຫະພູມແຕ່ 2-8 ອົງສາ ໂດຍຈີນອະນຸມັດການນຳໃຊ້ເປັນກໍລະນີສຸກເສີນແກ່ວັກຊີນຊະນິດນີ້ເມື່ອວັນທີ 10 ມີນາຜ່ານມາ.
ອ້າງອີງ: ສຳນັກຂ່າວຊິນຮົວ